钦定古今图书集成/明伦汇编/闺媛典/第285卷 > 皇清十八 > 高待聘母王氏
## 钦定古今图书集成/明伦汇编/闺媛典/第285卷 > 皇清十八 > 高待聘母王氏

按《钱塘县志》：王氏诸生高待聘，母年十八归高，二十二而夫死，长子甫一岁，次遗腹王幼通经史，躬自教督，俱成名士。性方严，知大体，不苟言笑，邻火及其室，但携二子及木主而行，他物弗顾也。次日有以盗物告者，扃锁宛然，封题无异，氏却而不视曰：“物固有相类者。” 长姒性褊急，氏能下之，遂相敬爱，每语二子曰：“子姓虽多，以祖宗视之，则一气也。汝曹毋以今日之异体，忘同源共本之意。” 顺治十五年，直指王元曦旌其门。